|  |
| --- |
| Projektas |
| Pagėgių savivaldybės taryba **sprendimas**  **dėl PAGĖGIŲ SAVIVALDYBĖS TARYBOS 2015 M. BALANDŽIO 2 D. SPRENDIMO NR. T-36 „DĖL VIEŠAME AUKCIONE PARDUODAMO PAGĖGIŲ SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO patvirtinimo“ pakeitimo** |
| 2019 m. rugsėjo 10 d. Nr. T1-165 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“, 21 punktu, Pagėgių savivaldybės taryba n u s p r e n d ž i a:

1. Papildyti Pagėgių savivaldybės tarybos 2015 m. balandžio 2 d. sprendimu Nr. T-36

patvirtintą viešame aukcione parduodamo Pagėgių savivaldybės nekilnojamojo turto ir kitų nekilnojamųjų daiktų sąrašą 1.22. papunkčiu:

„1.22. pastatas − mokykla (unikalus Nr. 8897-9008-4019, bendras plotas – 2654,91 kv. m, žymėjimas 1C3p), kurios įsigijimo vertė − 460240,39 Eur, likutinė vertė – 240575,51 Eur, katilinė (unikalus Nr. 8897-9008-4020, bendras plotas – 13,60 kv. m, žymėjimas 2H1p), kurios įsigijimo vertė − 26102,58 Eur, likutinė vertė – 0,00 Eur, krepšinio aikštelė (unikalus Nr. 4400-2176-6521, plotas – 661,00 kv. m, žymėjimas 1k), bėgimo takas (unikalus Nr. 4400-2176-6532, plotas – 907,00 kv. m, žymėjimas 2k), šuolių į tolį aikštelė (unikalus Nr. 4400-2176-6554, plotas – 40,00 kv. m, žymėjimas 3k), kiemo statiniai (rezervuarai − 3 vnt., tvora − t (unikalus Nr. 8897-9008-4034 )), automobilių stovėjimo aikštelė (unikalus Nr. 4400-2176-6576, plotas – 242,00 kv. m, žymėjimas 1b), kurių įsigijimo vertė − 118399,10 Eur, likutinė vertė − 86168,02 Eur, ir šiems statiniams priskirtas 1,1550 ha žemės sklypas (unikalus Nr. 4400-2063-7983, kadastrinis Nr. 8832/0005:505), esantys adresu: Rambyno g. 33, Lumpėnų k., Lumpėnų sen., Pagėgių sav.“.

2. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktorė Jūratė Mažutienė

Dokumentų valdymo ir teisės skyriaus vyriausiasis specialistas Valdas Vytuvis

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto ir ūkio skyriaus vedėjo pavaduotoja

Pagėgių savivaldybės tarybos

veiklos reglamento

2 priedas

**SPRENDIMO PROJEKTO „dėl PAGĖGIŲ SAVIVALDYBĖS TARYBOS 2015 M. BALANDŽIO 2 D. SPRENDIMO NR. T-36 „DĖL VIEŠAME AUKCIONE PARDUODAMO PAGĖGIŲ SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ pakeitimo“**

**AIŠKINAMASIS RAŠTAS**

2019-09-10

***1. Parengto projekto tikslai ir uždaviniai:*** pakeisti Pagėgių savivaldybės tarybos 2015 m. balandžio 2 d. sprendimą Nr. T-36 „Dėl viešame aukcione parduodamo Pagėgių savivaldybės nekilnojamojo turto ir kitų nekilnojamųjų daiktų sąrašo" pakeitimo", papildant 1.22 papunkčiu ir įrašant į sąrašą buvusį Lumpėnų Enzio Jagomasto pagrindinės mokyklos pastatą, katilinę krepšinio aikštelę, bėgimo taką, šuolių į tolį aikštelę, kiemo statinius (rezervuarus ir tvorą), automobilių stovėjimo aikštelę ir šiems statiniams priskirtą 1,1550 ha žemės sklypą, esančius adresu: Rambyno g. 33, Lumpėnų k., Lumpėnų sen., Pagėgių sav.

***2. Kaip šiuo metu yra sureguliuoti projekte aptarti klausimai***: 2014-10-31 Lumpėnų pagrindinė mokykla buvo prijungta prie Vilkyškių Johaneso Bobrovskio gimnazijos ir tapo jos pagrindinio ugdymo skyriumi. Nuo šių metų rugpjūčio 31 d. šis skyrius buvo uždarytas. Likęs tuščias pastatas gali būti niokojamas, todėl nuspręsta jį parduoti viešame aukcione.

**3**. ***Kokių teigiamų rezultatų laukiama:*** gautos lėšos bus panaudotos savivaldybės reikmėms.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti: -*** Turto ir ūkio skyrius.

***7. Ar reikalinga atlikti sprendimo projekto antikorupcinį vertinimą:*** nereikalinga.

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***:

**9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:***

***10. Projekto rengėjas ar rengėjų grupė.*** Turto ir ūkio skyriaus vedėjo pavaduotoja Laimutė Šegždienė, tel. 8 441 70 410.

***11. Kiti, rengėjo nuomone, reikalingi pagrindimai ir paaiškinimai:*** sprendimo projektas paruoštas vadovaujantis Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1179.

Turto ir ūkio skyriaus vedėjo pavaduotoja Laimutė Šegždienė